એક કહેવત છે, જ્યારે તમે કોઈને વિશ્ર્વાસ ન અપાવી શકો, તો તેને ભ્રમિત કરી દો. ‘ઈફ યૂ કાન્ટ કન્વિન્સ ધેમ, કન્ફ્યુઝ ધેમ’ તેમની સામે એટલાં જુઠ્ઠાણાં ચલાવો, કે તેમાંથી તે એક જુઠ્ઠાણાને જ હકીકત માનવા મજબૂર થઈ જાય. એટલા માટે જ જ્યારે કરણી સેનાના કથિત ગુંડા ભણશાલીના વિરોધમાં સડકો પર ઊતરે છે, ત્યારે તેમને આતંકવાદી કહેવામાં સહેજ પણ વાર લગાડાતી નથી, પરંતુ કાસગંજના આરોપીઓ પાસેથી બંદૂકો અને તેમની હૉટલોમાંથી દેશી બૉમ્બ મળે છે ત્યારે, તેમને આતંકવાદી કહેવાનું તો દૂર ઊલટાનું તેમની પેરવી કરવા માટે ટી. વી.-અખબારમાં આખી લૉબી ઊતરી આવે છે. દેશી બૉંબને ઘરમાં બનાવાતા સૂતળી બૉંબમાં ખપાવી પ્રદર્શિત કરવામાં આવે છે.